
讬讜诪讗 讬讗 注"讗 - 驻讬专讜砖 砖讟讬讬谞讝诇抓

讻诇 讛砖注专讬诐 砖讛讬讜 砖诐 讘诪讝专讞 讛注讝专讛 诇讗 讛讬讛 诇讛诐 诪讝讜讝讛, 讞讜抓 诪砖注专 谞讬拽谞讜专, 诪砖讜诐 砖诇驻谞讬诐 诪诪谞讜 讘转讜讱 讛注讝专讛 讛讬转讛 诇砖讻转 驻专讛讚专讬谉 砖讛讬转讛 讞讬讬讘转 讘诪讝讜讝讛, 讜诇讻谉 拽讘注讜 诪讝讜讝讛 讗祝 讘讜.


诇讬诪讗 专讘谞谉 [讛讗诐 谞讗诪专 砖讘专讬讬转讗 讝讜 讛讬讗 讻砖讬讟转 讞讻诪讬诐] 讛讬讗 讜诇讗 讻砖讬讟转 专' 讬讛讜讚讛? 讚讗讬 [砖讗诐] 转讗诪专 砖讻讚讘专讬 专' 讬讛讜讚讛, 讛专讬 讛讬讗 拽讘讬注转 讛诪讝讜讝讛 讘诇砖讻转 驻专讛讚专讬谉 讙讜驻讛 [注爪诪讛] 讛讬讗 专拽 诪砖讜诐 讙讝讬专讛, 讜讗谞谉 谞讬拽讜诐 [讜讗谞讞谞讜 谞注诪讜讚] 讜谞讙讝讜专 讙讝讬专讛 诇讙讝讬专讛 诇拽讘讜注 诪讝讜讝讛 讙诐 诇砖注专讬诐 砖诇驻谞讬 诇砖讻讛 讝讜? 讜讛专讬 讻诇诇 讘讬讚讬谞讜 砖讗讬谉 讙讜讝专讬诐 讙讝讬专讛 谞讜住驻转 注诇 讛拽讬讬诪转! 讜讚讜讞讬诐: 讗驻讬诇讜 转讬诪讗 [转讗诪专] 砖讘专讬讬转讗 讝讜 讻砖讬讟转 专' 讬讛讜讚讛 讛讬讗, 诪讻诇 诪拽讜诐 讻讜诇讛 讞讚讗 讙讝讬专讛 [讙讝讬专讛 讗讞转] 讛讬讗. 讻诇讜诪专: 讻讬讜谉 砖讙讝专讜 砖转讛讗 诇砖讻转 驻专讛讚专讬谉 讞讬讬讘转 讘诪讝讜讝讛, 诪诪讬诇讗 讬砖 诇谞讛讜讙 讘讛 讻讗讬诇讜 讛讬讛 讞讬讜讘讛 诪谉 讛转讜专讛, 讜讻诇 讛驻转讞讬诐 讛诪讜诇讬讻讬诐 讗诇讬讛 讞讬讬讘讬诐 讗祝 讛诐 讘诪讝讜讝讛.


讗 诪转讜讱 砖讚谞讜 讘注谞讬谉 诪讝讜讝讛 讘诇砖讻转 讛讻讛谉 讛讙讚讜诇 讚谞讬诐 讘讛诇讻讜转 诪讝讜讝讛 讘讻诇诇谉. 转谞讜 专讘谞谉 [砖谞讜 讞讻诪讬诐]: 谞讗诪专: "讜讻转讘转诐 注诇 诪讝讜讝讜转 讘讬转讱 讜讘砖注专讬讱" (讚讘专讬诐 讜, 讟) 鈥� 讗讞讚 砖注专讬 讘转讬诐 讜讗讞讚 砖注专讬 讞爪专讜转 讜讗讞讚 砖注专讬 诪讚讬谞讜转 [注专讬诐] 讜讗讞讚 砖注专讬 注讬讬专讜转 鈥�/b> 讘讻讜诇诐 讬砖 讘讛谉 讞讜讘转 诪爪讜讛 诇诪拽讜诐 诇拽讘讜注 讘讛诐 诪讝讜讝讛, 诪砖讜诐 砖谞讗诪专: "讜讻转讘转诐 注诇 诪讝讝讜转 讘讬转讱 讜讘砖注专讬讱" (讚讘专讬诐 讜, 讟).


讗诪专 诇讬讛 [诇讜] 讗讘讬讬 诇专讘 住驻专讗: 讗诐 讻谉, 讻讬讜谉 砖拽讬讬诪转 讞讜讘转 诪讝讜讝讛 讙诐 注诇 砖注专讬 讛注专讬诐, 讗诐 讻谉 讛谞讬 讗讘讜诇讬 [讗讜转诐 砖注专讬诐] 砖诇 讛注讬专 诪讞讜讝讗, 砖专讜讘 转讜砖讘讬讛 讬讛讜讚讬诐, 诪讗讬 讟注诪讗 诇讗 注讘讚讜 诇讛讜 专讘谞谉 [诪讛 讟注诐 诇讗 注砖讜 诇讛诐 讞讻诪讬诐] 诪讝讜讝讛? 讗诪专 诇讬讛 [诇讜]: 讛谞讛讜 讞讝讜拽 诇讗拽专讗 讚讻讜讘讬 讛讜讗 讚注讘讬讚讬 [讗诇讛 讞讬讝讜拽 诇诪讘爪专 砖注诇 讛砖注专 讛诐 注砖讜讬讬诐] 讜诇讻谉 讗讬谉 诇专讗讜转谉 讻驻转讞 砖注专 诪诪砖 讜诇讻讱 讗讬谞诐 讞讬讬讘讬诐 讘诪讝讜讝讛. 讗诪专 诇讬讛 [诇讜]: 讜讗拽专讗 讚讻讜讘讬 讙讜驻讛 转讘注讬 [讜诪讘爪专 讛砖注专 注爪诪讜 砖讬爪讟专讱] 诪讝讜讝讛, 讚讛讗 讗讬转 [砖讛专讬 讬砖] 讘讛 讚讬专讛 诇砖讜诪专 讘讬转 讛讗住讜专讬谉, 讚讛讗 转谞讬讗 [砖讛专讬 砖谞讬谞讜 讘讘专讬讬转讗] 讘诪拽专讛 讚讜诪讛: 讘讬转 讛讻谞住转 砖讬砖 讘讜 讘讬转 讚讬专讛 诇讞讝谉 (诇砖诪砖) 讘讬转 讛讻谞住转 鈥� 讞讬讬讘转 讘诪讝讜讝讛 砖讗祝 砖讗讬谉 讚专讬诐 讘讘讬转 讛讻谞住转 注爪诪讜, 讻讬讜谉 砖讛砖诪砖 讚专 讘讞讚专 讛住诪讜讱 讗诇讬讜 鈥� 讞讬讬讘 讙诐 讘讬转 讛讻谞住转 注爪诪讜 讘诪讝讜讝讛!


讗诇讗 讗诪专 讗讘讬讬: 讛讟注诐 砖讗讬谉 拽讜讘注讬诐 诪讝讜讝讛 砖诐 讛讜讗 诪砖讜诐 住讻谞讛, 砖注讬专 砖讻讜诇讛 砖诇 讬讛讜讚讬诐 讜讚讗讬 讛讬转讛 讞讬讬讘转 讘诪讝讜讝讛 讘诪拽讜诐 讻讝讛, 讗诇讗 讻讬讜谉 砖讚专讬诐 讘讛 讙诐 讙讜讬诐 讬讻讜诇 讛讚讘专 诇讘讜讗 诇讬讚讬 住讻谞讛, 讘讻讱 砖讬讗砖讬诪讜 讗转 讛讬讛讜讚讬诐 讘讻砖驻讬诐 讗讜 讘专讬讙讜诇. 讜专讗讬讛 诇讚讘专 讚转谞讬讗 [砖讻谉 砖谞讬谞讜 讘讘专讬讬转讗]: 诪讝讜讝转 讬讞讬讚 谞讘讚拽转 讗诐 谞驻住诇讛 讗讜 谞讙谞讘讛 驻注诪讬诐 讘砖讘讜注 (讘砖讘注 砖谞讬诐), 讜诪讝讜讝讛 砖诇 专讘讬诐 鈥�/b> 谞讘讚拽转 驻注诪讬诐 讘讬讜讘诇, 砖讻诇 讚讘专 砖讛讜讗 砖诇 专讘讬诐 讜讗讬谞讜 砖讬讬讱 诇讗讚诐 诪住讜讬讬诐, 讗讬谉 诇讛讟专讬讞 讗转 讛专讘讬诐 讘讜, 讜诇讻讱 诪讝讜讝转 讛专讘讬诐 讚讬 砖转讬讘讚拽 驻注诪讬讬诐 讘讬讜讘诇.


讜讗诪专 专' 讬讛讜讚讛: 诪注砖讛 讘讗专讟讘讬谉 (讘讜讚拽) 讗讞讚 砖讛讬讛 讘讜讚拽 诪讝讜讝讜转 讘砖讜拽 讛注诇讬讜谉 砖诇 爪驻讜专讬 讘砖注转 讙讝讬专转 讛诪诇讻讜转 砖讙讝专讛 砖诪讚 注诇 讬砖专讗诇 讜诪爪讗讜 拽住讚讜专 [驻拽讬讚 专讜诪讬] 讗讞讚 讜谞讟诇 诪诪谞讜 讻拽谞住 讗诇祝 讝讜讝. 注诇 讗讜转讜 诪注砖讛 砖讜讗诇讬诐: 讜讛讗诪专 [讜讛专讬 讗诪专] 专' 讗诇注讝专: 砖诇讜讞讬 诪爪讜讛 讗讬谉 谞讬讝讜拽讬谉, 讜诪讚讜注 讗诐 讻谉 谞讬讝讜拽 讝讛? 讜诪砖讬讘讬诐: 讛讬讻讗 讚拽讘讬注 讛讬讝拽讗, 砖讗谞讬 [讘诪拽讜诐 砖拽讘讜注 讜讘专讜专 讛讛讬讝拽, 砖讜谞讛 讛讚讘专], 砖讗祝 砖讗诪专谞讜 砖砖诇讜讞讬 诪爪讜讛 讗讬谉 谞讬讝讜拽讬谉, 诪讻诇 诪拽讜诐 讗讬谉 讝讛 诪讚讜讘专 讘诪拽讜诐 砖讛住讻谞讛 讘讜 诪讜讞砖讬转, 砖讘讜 诇讗 转诪讬讚 诪转专讞砖 谞住. 讜专讗讬讛 诇讚讘专 诪诪讛 讚讻转讬讘 [砖谞讗诪专]: "讜讬讗诪专 砖诪讜讗诇 讗讬讱 讗诇讱 讜砖诪注 砖讗讜诇 讜讛专讙谞讬 讜讬讗诪专 讛' 注讙诇转 讘拽专 转拽讞 讘讬讚讱 讜讗诪专转 诇讝讘讞 诇讛' 讘讗转讬" (砖诪讜讗诇 讗' 讟讝, 讘), 讛专讬 砖讗祝 砖谞砖诇讞 砖诪讜讗诇 讘讚讘专 讛' 诇诪砖讜讞 讗转 讚讜讚, 诪讻诇 诪拽讜诐 诇讗 住诪讱 注诇 讛谞住 讘诪拽讜诐 砖讛讬转讛 讘讜 住讻谞讛 讘专讜专讛.


讘 转谞讬 [砖谞讛] 专讘 讻讛谞讗 讘专讬讬转讗 拽诪讬讛 [诇驻谞讬] 专讘 讬讛讜讚讛: 讘讬转 (诪讞住谉) 讛转讘谉 讜讘讬转 讛讘拽专 (专驻转) 讜讘讬转 讛注爪讬诐 讜讘讬转 讛讗讜爪专讜转 鈥� 驻讟讜专讬诐 诪谉 讛诪讝讜讝讛, 诪驻谞讬 砖讛谞砖讬诐 谞讗讜转讜转 讘讛谉. 讜诪讗讬 [讜诪讛 驻讬专讜砖] "谞讗讜转讜转" 鈥� 讻讜讜谞转讜 专讜讞爪讜转. 砖讻讬讜谉 砖讛谞砖讬诐 专讜讞爪讜转 砖诐 诇诇讗 讘讙讚讬讛谉, 讗讬谉 讝讛 诪讻讘讜讚 砖诪讬诐 砖讬拽讘注讜 砖诐 诪讝讜讝讛. 讗诪专 诇讬讛 [诇讜] 专讘 讬讛讜讚讛: 讟注诪讗 [讛讟注诐] 砖谞转转 讛讜讗 诪砖讜诐 砖专讜讞爪讜转 砖诐, 讛讗 住转诪讗 [讛专讬 住转诐] 讘讬转 讛讘拽专 讜讘讬转 讛转讘谉 砖讗讬谉 讛谞砖讬诐 专讜讞爪讜转 讘讛诐 鈥� 讞讬讬讘讬诐 讘诪讝讜讝讛? 讜讛转谞讬讗 [讜讛专讬 砖谞讬谞讜 讘讘专讬讬转讗] 讗讞专转: 专驻转 讘拽专 鈥� 驻讟讜专讛 诪谉 讛诪讝讜讝讛, 诪砖诪注 砖讛讬讗 驻讟讜专讛 转诪讬讚 诪爪讚 注爪诪讛!


讗诇讗 讻讱 爪专讬讱 诇驻专砖: 诪讗讬 [诪讛 驻讬专讜砖] "谞讗讜转讜转" 鈥� 诪转拽砖讟讜转. 讜讛讻讬 拽转谞讬 [讜讻讱 砖谞讜讬讛], 讻诇讜诪专 讻讱 讬砖 诇讛讘讬谉 讗转 讛讘专讬讬转讗 讛专讗砖讜谞讛: 讗祝 注诇 驻讬 砖讘转讬诐 讗诇讛 住讙讜专讬诐 讛讬讟讘 讜谞拽讬讬诐 注讚 砖讛谞砖讬诐 诪转拽砖讟讜转 讘讛谉, 诪讻诇 诪拽讜诐 驻讟讜专讬谉, 讻讬讜谉 砖讗讬谞诐 讘转讬 讚讬专讛. 讗诪专 诇讬讛 [诇讜] 专讘 讻讛谞讗: 讜诇砖讬讟转讱 讘转讬诐 砖讛谞砖讬诐 诪转拽砖讟讜转 讘讛谉 驻讟讜专讬谉 诪谉 讛诪讝讜讝讛, 讜讛转谞讬讗 [讜讛专讬 砖谞讬谞讜 讘讘专讬讬转讗] 讗讞专转: 专驻转 讘拽专 鈥� 驻讟讜专讛 诪谉 讛诪讝讜讝讛, 讗讘诇 讗诇讜 砖讛谞砖讬诐 诪转拽砖讟讜转 讘讛谉 鈥� 讞讬讬讘转 讘诪讝讜讝讛, 讜讛专讬 讝讜 砖讬讟讛 住讜转专转!


讗诇讗 诪讗讬 讗讬转 诇讱 诇诪讬诪专 [诪讛 讬砖 诇讱 诇讜诪专] 砖诇注谞讬谉 讘转讬诐 砖讛谞砖讬诐 诪转拽砖讟讜转 讘讛诐 转谞讗讬 [诪讞诇讜拽转 转谞讗讬诐] 讛讬讗, 砖讬砖 诪讬 砖诪讞讬讬讘 讘讻讙讜谉 讝讛 讘诪讝讜讝讛 讜讬砖 诪讬 砖驻讜讟专, 讜讻讬讜谉 砖讗转讛 讞讬讬讘 诇讜诪专 砖拽讬讬诪讜转 讻讗谉 讚注讜转 砖讜谞讜转, 讗诐 讻谉 诇讚讬讚讬 谞诪讬 住转诪讗 转谞讗讬 讛讬讗 [诇砖讬讟转讬 讙诐 讻谉 住转诐 讘讬转 讘拽专 诪讞诇讜拽转 转谞讗讬诐 讛讬讗] 砖讬砖 讞讻诪讬诐 讛诪讞讬讬讘讬诐 讜讬砖 讛驻讜讟专讬诐, 讜讗讬谉 诇讛讜讻讬讞 诪讘专讬讬转讗 讗讞转 注诇 讛砖谞讬讛. 讚转谞讬讗 [砖讻谉 砖谞讬谞讜 讘讘专讬讬转讗]: 谞讗诪专: "注诇 诪讝讜讝讜转 讘讬转讱" 鈥� 讻讜讜谞转讜: 讘讬转讱 讛诪讬讜讞讚 诇讱 诇诪讙讜专讬诐, 驻专讟 诇讘讬转 讛转讘谉 讜诇讘讬转 讛讘拽专 讜诇讘讬转 讛注爪讬诐 讜诇讘讬转 讛讗讜爪专讜转, 砖驻讟讜专讬谉 讛诐 诪谉 讛诪讝讜讝讛, 讜讬砖 诪讞讬讬讘讬谉. 讛专讬 讝讜 讛讜讻讞讛 讙诪讜专讛 砖谞讞诇拽讜 讞讻诪讬诐 讘住转诐 讘讬转 讛转讘谉.


讜诪讜住讬驻讛 讛讘专讬讬转讗: 讘讗诪转 讗诪专讜, 诪住讜专转 讛诇讻讛 讛讬转讛 讻讬 讘讬转 讛讻住讗 讜讘讬转 讛讘讜专住拽讬 讜讘讬转 讛诪专讞抓 讜讘讬转 讛讟讘讬诇讛, 讜讻诇 诪拽讜诐 砖讛谞砖讬诐 谞讗讜转讜转 讘讛谉 鈥� 驻讟讜专讬诐 诪谉 讛诪讝讜讝讛. 讘专讬讬转讗 讝讜 讻砖诪注讬讬谞讬诐 讘讛 诪讜爪讗讬诐 砖讗讬谞讛 诪讻讜讜谞转 诇讗 讻砖讬讟转 专讘 讻讛谞讗 讜诇讗 讻砖讬讟转 专讘 讬讛讜讚讛, 讜注诇 讻谉 专讘 讻讛谞讗 诪转专抓 (诪讬讬砖讘) 讗讜转讛 诇讟注诪讬讛 [诇讟注诪讜, 诇砖讬讟转讜] 讜专讘 讬讛讜讚讛 诪转专抓 诇讟注诪讬讛 [诇讟注诪讜, 诇砖讬讟转讜].


专讘 讻讛谞讗 诪转专抓 诇讟注诪讬讛 [诇讟注诪讜, 诇砖讬讟转讜] 讻讱: "讘讬转讱" 鈥� 讘讬转讱 讛诪讬讜讞讚 诇讱 诇诪讙讜专讬诐, 驻专讟 诇讘讬转 讛转讘谉 讜诇讘讬转 讛讘拽专 讜诇讘讬转 讛注爪讬诐 讜诇讘讬转 讛讗讜爪专讜转, 砖驻讟讜专讬诐 诪谉 讛诪讝讜讝讛 讘住转诐. 讻诇讜诪专: 讗诐 讗讬谉 讗谞讜 讬讜讚注讬诐 砖诪转专讞爪讬诐 讘讛诐 讗讜 诪砖转诪砖讬诐 讘讛诐 砖讬诪讜砖 讗讞专 砖诇 讙谞讗讬, 讜讬砖 诪讬 砖诪讞讬讬讘讬诐 讘住转诐. 讘讗诪转 讗诪专讜: 讘讬转 讛讻住讗 讜讘讬转 讛讘讜专住拽讬 讜讘讬转 讛诪专讞抓 讜讘讬转 讛讟讘讬诇讛 讜讻诇 讛诪拽讜诪讜转 砖讛谞砖讬诐 谞讗讜转讜转 讘讛谉, 讜诪讗讬 [讜诪讛] 驻讬专讜砖 "谞讗讜转讜转": 专讜讞爪讜转 讘讛谉 讘注讬专讜诐 鈥� 驻讟讜专讬谉 诪谉 讛诪讝讜讝讛.


注诇 讛住讘专 讝讛 诪拽砖讬诐: 讗讬 讛讻讬 [讗诐 讻讱], 讗诐 驻讬专讜砖 "谞讗讜转讜转" 讛讜讗 专讜讞爪讜转 讗诐 讻谉 讛讬讬谞讜 [讝讛讜] 讘讚讬讜拽 讘讬转 讛诪专讞抓 讜诪讚讜注 讛讜讗 诪讞诇拽 讘讚讘专讬讜 讘讬谉 讘讬转 讛诪专讞抓 讜诪拽讜诐 砖讛谞砖讬诐 谞讗讜转讜转 讘讜! 讜诪砖讬讘讬诐: 讗砖诪注讬谞谉 [讛砖诪讬注 诇谞讜 讛诇讻讛 讝讜] 讘注谞讬谉 诪专讞抓 砖诇 专讘讬诐, 讜讗砖诪注讬谞谉 [讜讛砖诪讬注 诇谞讜] 讙诐 讻谉 诪专讞抓 砖诇 讬讞讬讚. 讚住诇拽讗 讚注转讱 讗诪讬谞讗 [砖讬注诇讛 注诇 讚注转讱 诇讜诪专]: 诪专讞抓 砖诇 专讘讬诐 讚谞驻讬砖 讝讜讛诪讬讛 [砖诪专讜讘讛 讝讜讛诪转讜] 诪驻谞讬 砖专讘讬诐 诪转专讞爪讬诐 讘讜 鈥� 讛讜讗 讛驻讟讜专 诪谉 讛诪讝讜讝讛, 讗讘诇 诪专讞抓 砖诇 讛讬讞讬讚, 讻讙讜谉 讝讛 砖谞砖讜转 讛讘讬转 讘诇讘讚 专讜讞爪讜转 讘讜, 砖诇讗 谞驻讬砖 讝讜讛诪讬讛 [诪专讜讘讛 讝讜讛诪转讜] 鈥�/span> 讗讬诪讗 诇讬讞讬讬讘 [讗诪讜专 砖讬转讞讬讬讘] 讘诪讝讜讝讛, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讗讬谉 讗谞讜 诪讞讬讬讘讬谉 讗讜转讜 讘诪讝讜讝讛.


讜讗讬诇讜 专讘 讬讛讜讚讛 诪转专抓 讗转 讛讘专讬讬转讗 砖讛讘讗谞讜 诇讟注诪讬讛 [诇讟注诪讜, 诇砖讬讟转讜], 讛讻讬 拽转谞讬 [讻讱 讛讬讗 砖谞讜讬讛], 讻讱 讬砖 诇讛讘讬谞讛: "讘讬转讱" 鈥�/b> 讛讻讜讜谞讛 诇讘讬转讱 讛诪讬讜讞讚 诇讱 诇诪讙讜专讬诐, 驻专讟 诇讘讬转 讛转讘谉 讜讘讬转 讛讘拽专 讜讘讬转 讛注爪讬诐 讜讘讬转 讛讗讜爪专讜转 砖驻讟讜专讬谉 诪谉 讛诪讝讜讝讛, 讗驻讬诇讜 讛讬讜 讛谞砖讬诐 诪转拽砖讟讜转 (砖讻讱 讛讜讗 诪驻专砖 "谞讗讜转讜转") 讘讛诐, 讜讬砖 讛诪讞讬讬讘讬谉 讘诪转拽砖讟讜转, 讗讘诇 讘住转诐 鈥� 讚讘专讬 讛讻诇 驻讟讜专 诪诪讝讜讝讛. 讘讗诪转 讗诪专讜: 讘讬转 讛讻住讗 讜讘讬转 讛讘讜专住拽讬 讜讘讬转 讛诪专讞抓 讜讘讬转 讛讟讘讬诇讛, 讗祝 注诇 驻讬 砖讛谞砖讬诐 诪转拽砖讟讜转 讘讛谉 鈥� 驻讟讜专讬谉 诪谉 讛诪讝讜讝讛, 诪砖讜诐 讚谞驻讬砖 讝讜讛诪讬讛 [砖诪专讜讘讛 讝讜讛诪转诐].


讜砖讜讗诇讬诐: 讜诇专讘 讬讛讜讚讛 讛专讬 住转诪讗 住转诐 诪讞住谉 讜讗讜爪专 讚讘专讬 讛讻诇 驻讟讜专 诪诪讝讜讝讛, 讜讛转谞讬讗 [讜讛专讬 砖谞讬谞讜 讘讘专讬讬转讗 讗讞专转]: 谞讗诪专: "讜讘砖注专讬讱" 鈥�/b> 诇讜诪专: 讗讞讚 砖注专讬 讘转讬诐 讜讗讞讚 砖注专讬 讞爪讬专讜转 讜讗讞讚 砖注专讬 诪讚讬谞讜转 讜讗讞讚 砖注专讬 注讬讬专讜转, 讜讻谉 讜专驻转 讜诇讜诇讬谉 诇转专谞讙讜诇讜转 讜诪转讘谉 (诪讞住谉 讛转讘谉) 讜讗讜爪专讜转 讬讬谉 讜讗讜爪专讜转 砖诪谉 鈥� 讞讬讬讘讬谉 讻讜诇诐 讘诪讝讜讝讛. 讬讻讜诇 砖讗谞讬 诪专讘讛 讘讻诇诇 讛讞讬讜讘 讘诪讝讜讝讛 讗祝

